# SALARIUL MINIM ȘI TRAIUL MINIM DECENT

ANA-MARIA BORBEL (PRUNĂ)

Universitatea Tehnică din Cluj-Napoca

Facultatea de ȘTIINȚE

Specializarea: ECONOMIA FIRMEI

Email: anamaria.pruna.2@gmail.com

IOANA-LAVINIA PLEȘA (SAFTA)

Universitatea Tehnică din Cluj-Napoca


Facultatea de ȘTIINȚE

Specializarea: ECONOMIA FIRMEI

Email: lavinia\_15@yahoo.com **Abstract**

Studiul analizează evoluția salariului minim în România (2010-2025) și relația acestuia cu traiul minim decent în contextul european. Utilizând date oficiale de la INS și Eurostat, cercetarea demonstrează că salariul minim românesc acoperă doar 47,9% din coșul minim de consum pentru un trai decent (2024), situând România pe penultimul loc în UE. Politica salarială conservatoare post-2017 a generat pierderi în termeni reali, menținând raportul salariu minim/mediu la 41-45%. Pentru atingerea unui trai decent până în 2035, este necesară o creștere anuală de 10,1% a salariului minim, însoțită de politici publice complementare în domenii-cheie.

**Keywords:** salariu minim, nivelul de trai,coșul de cumpărături



## Introducere

Politica salariului minim din România a devenit un instrument fundamental de influențare a veniturilor și nivelului de trai al salariaților, în special după eliminarea contractului colectiv de muncă în 2010. Începând cu 2013, salariul minim garantat în plată a rămas singurul mecanism cu impact direct asupra nivelului general al salariilor, afectând peste un milion de salariați cu contracte individuale de muncă la nivelul minim. Această transformare a plasat politica salariului minim în centrul dezbaterilor economice și sociale, generând atât susținători care pledează pentru creșteri semnificative, cât și critici care avertizează asupra potențialelor efecte negative asupra inflației și stabilității economice. De-a lungul timpului, salariul minim s-a dovedit a avea cel mai mare impact asupra evoluției salariilor, cu un număr crescând de angajați fiind plătiți la nivelul minim de salarizare. Această tendință a generat preocupări cu privire la capacitatea salariului minim de a asigura un trai decent și de a reduce inegalitățile sociale în România[1].

Contextul european oferă o perspectivă valoroasă pentru evaluarea performanței României în domeniul politicilor salariale. Adoptarea Directivei Europene 2022/2041 cu privire la salariile minime adecvate în Uniunea Europeană a stabilit un cadru normativ care stipulează că salariul minim ar trebui să asigure un trai minim decent pentru lucrători[3]. În perioada 2014-2019, România a înregistrat creșteri relativ excepționale ale salariului minim, cu o majorare de 87,7%, situându-se pe locul al doilea după Lituania în clasamentul european. Totuși, situația s-a schimbat dramatic după 2019, când țări precum Polonia au înregistrat creșteri de peste 87%, în timp ce România a adoptat o abordare mai conservatoare cu o creștere de doar 48,7%. Puterea de cumpărare a fost afectată în toată Europa de inflația ridicată din perioada 2021-2023, dar în România aceste efecte au persistat mai mult decât în alte state membre, evidențiind vulnerabilitățile politicii salariale naționale[4].

Conceptul de trai minim decent depășește simpla supraviețuire și include accesul la servicii esențiale precum sănătatea, educația, transportul și recreerea. Coșul minim de consum pentru un trai decent reprezintă suma de bani necesară unei familii pentru a acoperi toate nevoile de bază, asigurând o participare demnă în societate. Legea 174/2020 din România stipulează că salariul minim să fie legat de necesarul pentru un trai decent și oferă metoda de calcul a acestui necesar, făcând din structura coșului pentru un trai minim decent elementul principal de fundamentare a salariului de bază minim brut pe țară[9]. Analiza relației dintre salariul minim actual și coșul minim de consum relevă existența unei discrepanțe semnificative, cu implicații majore pentru bunăstarea socială și echitatea economică[16]. Această discrepanță subliniază necesitatea unei evaluări comprehensive a eficacității politicilor salariale românești și a identificării soluțiilor pentru atingerea unui echilibru sustenabil între creșterea economică și justiția socială în contextul integrării europene[17].

## Literatura de specialitate

Cadrul legal al salariului minim în România este reglementat prin Codul Muncii (art. 164), care stabilește că guvernul decide nivelul salariului minim în Consiliul Național Tripartit, după consultarea sindicatelor și patronatelor. Legea 367/2022 confirmă că această decizie rămâne prerogativa guvernului și nu poate fi negociată colectiv[7]. Un moment important este Legea 174/2020, care leagă salariul minim de necesarul pentru un trai decent și oferă metoda de calcul a coșului minim de consum. Această abordare modernizează conceptul de salariu minim, trecând de la simpla supraviețuire la un trai decent[10].

Contextul european este definit de Directiva UE 2022/2041, care stipulează că salariul minim trebuie să asigure un trai decent. Studiile Eurofound și datele Eurostat arată că România se află pe penultimul loc în UE la salariul minim, depășind doar Bulgaria. În perioada 2014-2019, România a avut creșteri mari (87,7%), fiind pe locul 2 după Lituania, dar după 2019 a devenit conservatoare cu doar 48,7% creștere, în timp ce Polonia a crescut cu peste 87%. Aceasta a dus la pierderea poziției relative a României în clasamentul european.

Inflația din 2021-2023 a afectat puternic puterea de cumpărare în toată Europa, dar în România efectele au persistat mai mult. Studiile Friedrich Ebert Stiftung și Syndex arată că cele mai mari creșteri reale ale salariului minim au fost în 2014-2017, iar după aceea au fost modeste. Datele Comisiei Naționale de Prognoză și Inspecției Muncii confirmă că politica salarială românească a devenit conservatoare după 2017, cu pierderi ușoare față de salariul mediu[14][12].

Conceptul de trai decent este definit de Friedrich Ebert Stiftung și Syndex ca suma necesară unei familii pentru toate nevoile de bază: hrană, locuință, îmbrăcăminte, sănătate, educație și transport. Cercetările lor arată că în România există o diferență mare între salariul minim și coșul minim de consum. Gradul de acoperire a crescut de la 35,2% în 2018 la 47,9% în 2024, dar rămâne mult sub necesarul pentru un trai decent. Această lacună afectează milioane de salariați și arată necesitatea reformării politicilor salariale[14][12].

## Metodologia cercetarii

Acest studiu utilizează o analiză longitudinală bazată pe date oficiale din perioada 2010-2025, colectate de la Institutul Național de Statistică (INS), Comisia Națională de Prognoză (CNP), Eurostat, Eurofound, Inspecția Muncii, organizațiile Syndex și Friedrich Ebert Stiftung[8][2]. Metodologia se bazează pe analiza comparativă a evoluției salariului minim brut și net în România, calcularea puterii de cumpărare reale prin ajustarea cu rata inflației la sfârșitul fiecărei perioade anterioare, și determinarea raportului dintre salariul minim și salariul mediu pentru a evalua poziția relativă a lucrătorilor cu salarii minime. Pentru contextualizarea europeană, am utilizat datele Eurostat privind salariile minime din toate țările UE, calculând creșterile procentuale pentru perioadele 2014-2019 și 2019-2024, precum și puterea de cumpărare ajustată cu diferențele de prețuri între țări.

A doua componentă metodologică se concentrează pe calculul coșului minim de consum pentru un trai decent, utilizând datele Friedrich Ebert Stiftung și Syndex pentru o familie standard de doi adulți și doi copii. Am calculat gradul de adecvare al salariului minim față de coșul de consum prin împărțirea valorii nete a salariului minim la jumătate din diferența dintre valoarea coșului și alocațiile pentru copii. Pentru simularea convergației către un trai decent până în 2035, am dezvoltat un model care presupune normalizarea inflației la 2,5% anual după 2025, indexarea alocațiilor cu inflația și calcularea unei creșteri medii anuale necesare de 10,1% pentru salariul minim[11][6][13]. Toate calculele au fost efectuate în termeni nominali și reali, utilizând deflatorul implicit din datele CNP pentru a asigura comparabilitatea în timp a rezultatelor.

Rezultate

Evoluția Salariului Minim în România (2010-2025)

Analiza datelor arată că salariul minim net în România a crescut de la 461 lei în 2010 la 2574 lei în 2025, reprezentând o creștere cumulată de 458,4% [15]. În termeni brut, salariul minim a evoluat de la 600 lei la 4050 lei în aceeași perioadă. Cele mai semnificative creșteri anuale au fost înregistrate în 2013 (13,4%), 2015 (17,2%), 2016 (17,8%) și 2023 (24,5%). Tabelul 1 evidențiază că cele mai dinamice perioade de creștere au coincis cu perioadele de inflație scăzută (2014-2017), când creșterile nominale s-au tradus în câștiguri reale substanțiale pentru salariați. În contrast, după 2017, creșterile au fost mai modeste, iar în perioadele de inflație ridicată (2022-2023), puterea de cumpărare a fost afectată semnificativ. Raportul dintre salariul minim și salariul mediu s-a menținut relativ stabil între 41% și 45%, demonstrând că politica salarială nu a avut ca obiectiv modificarea structurii distributive a veniturilor, ci mai degrabă menținerea unui echilibru relativ conservator.

Tabelul 1. Evoluția salariului minim și mediu, brut și net (2010-2025)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| An | Salariul minim | Creștere anuală | Creștere cumulată (vs 2010) | Inflația la sfârșitul periodei anterioare(%) | Creștere anuală reală | Salariul minim brut | Salariul mediu brut | Salariul minimca % din salariul mediu |
|  |
| 2010 | 461 |  |  |  |  | 600 | 1902 | 31,5% |  |
| 2011 | 510 | 10,6% | 10,6% | 8 | 1,8% | 670 | 1980 | 33,8% |  |
| 2012 | 530 | 3,9% | 15% | 3,1 | 0,7% | 700 | 2063 | 33,9% |  |
| 2013 | 610 | 13,4% | 30,4% | 5 | 7,8% | 800 | 2163 | 37% |  |
| 2014 | 670 | 11,5% | 45,3% | 1,6 | 9,8% | 900 | 2328 | 38,7% |  |
| 2015 | 785 | 17,2% | 70,3% | 0,8 | 16,2% | 1050 | 2555 | 41,1% |  |
| 2016 | 925 | 17,8% | 100,7% | -0,9 | 18,9% | 1250 | 2809 | 44,5% |  |
| 2017 | 1065 | 15,1% | 131% | -0,5 | 15,8% | 1450 | 3223 | 45% |  |
| 2018 | 1162 | 9,1% | 152,1% | 3,3 | 5,5% | 1900 | 4357 | 43,6% |  |
| 2019 | 1263 | 8,7% | 174% | 3,3 | 5,1% | 2080 | 4853 | 42,9% |  |
| 2020 | 1346 | 6,6% | 192% | 4 | 2,3% | 2230 | 5213 | 42,8% |  |
| 2021 | 1386 | 3% | 200,7% | 2,1 | 0,9% | 2300 | 5335 | 41,6% |  |
| 2022 | 1524 | 10% | 230,6% | 8,2 | 1% | 2550 | 6126 | 41,6% |  |
| 2023 | 1898 | 24,5% | 311,7% | 16,4 | 4,2% | 3000 | 6971 | 43% |  |
| 2024 | 2079 | 9,5% | 351% | 6,6 | 2,3% | 3300 | 7976 | 41,4% |  |
| 2024 (iulie) | 2363 | 13,7% | 412,6% | 4,9 | 8% | 3700 | 8580 | 43,1% |  |

Comparația Europeană

România se situează pe penultimul loc în Uniunea Europeană la nivelul salariului minim, atât brut cât și net, depășind doar Bulgaria[7]. Tabelul 2 revelă o schimbare dramatică în strategia României: în perioada 2014-2019, țara a înregistrat a doua cea mai mare creștere a salariului minim din UE (135%), fiind depășită doar de Lituania (92%), demonstrând o politică agresivă de recuperare a decalajelor. Situația s-a inversat în perioada 2019-2024, când România a avut o creștere de doar 49%, mult în spatele Poloniei (87%) și a altor țări est-europene, sugerând adoptarea unei abordări conservative care a dus la pierderea poziției relative. Figurile 2 și 3 confirmă că această politică conservatoare a menținut România în coada clasamentului european, în ciuda progreselor anterioare. Figura 4 demonstrează că ajustarea cu diferențele de prețuri nu îmbunătățește semnificativ poziția României, care rămâne la egalitate cu Ungaria și Letonia, dar în continuare în spatele Cehiei și Poloniei, indicând că problema nu este doar una de cost al vieții, ci de nivel absolut al veniturilor.

Tabelul 2. Evoluția salariului minim brut în țările UE, 2019 vs 2014 și 2024 vs 2019

|  |  |  |  |  |
| --- | --- | --- | --- | --- |
| Țara | 2019 vs 2014 | | 2024 vs 2019 | |
| % | EUR | % | EUR |
| Polonia | 29% | 119 | 87% | 454 |
| Bulgaria | 65% | 112 | 67% | 191 |
| Lituania | 92% | 265 | 66% | 369 |
| Croația | 28% | 110 | 66% | 334 |
| Letonia | 34% | 110 | 63% | 270 |
| Estonia | 52% | 185 | 52% | 280 |
| Ungaria | 36% | 123 | 50% | 233 |
| România | 135% | 256 | 49% | 217 |
| Cehia | 67% | 209 | 47% | 245 |
| Slovacia | 48% | 168 | 44% | 230 |
| Slovenia | 12% | 97 | 41% | 367 |
| Portugalia | 24% | 134 | 37% | 257 |
| Grecia | 0% | 0 | 33% | 226 |
| Germania |  |  | 32% | 493 |
| Irlanda | 13% | 194 | 305 | 490 |
| Olanda | 9% | 130 | 28% | 454 |
| Spania | 39% | 297 | 26% | 273 |
| Belgia | 6% | 92 | 25% | 400 |
| Luxemburg | 9% | 169 | 23% | 481 |
| Malta | 6% | 44 | 21% | 163 |
| Franța | 5% | 76 | 16% | 246 |

Tabelul 3. Evoluția salariului minim brut real în țările UE, 2019-2024

|  |  |  |  |  |  |  |
| --- | --- | --- | --- | --- | --- | --- |
| Tara | 2019 | 2020 | 2021 | 2022 | 2023 | 2024 |
| Polonia | 6,5% | 11,3% | 4% | -1,1% | 0% | 16,3% |
| Bulgaria | 7,3% | 5,3% | 6,9% | -7,1% | 5% | 15,1% |
| Croația | 8,4% | 6,4% | 4,6% | 4,5% | 0% | 14,5% |
| Letonia | -2,8% | -2,2% | 16,9% | -7% | 2,1% | 11,7% |
| Ungaria | 5% | 3,2% | -2,8% | 15,1% | -8,1% | 10,9% |
| Spania | 21,1% | 4,4% | -0,4% | -4,4% | -2,1% | 9,6% |
| Irlanda | 1,8% | -1,1% | 4,2% | -2% | 0,1% | 9,4% |
| Lituania | 36,6% | 6,2% | 5,6% | 1,3% | -2,9% | 8,8% |
| Estonia | 5,1% | 6,4% | -0,3% | 0,9% | -6,5% | 7,7% |
| Malta | 0,9% | 0,6% | 0,8% | -3% | -1,3% | 6,8% |
| Cehia | 7,3% | 5,4% | 1,9% | -2% | -10,3% | 6,4% |
| Grecia | -0,5% | 9,7% | 2,5% | -3,3% | 0,2% | 6% |
| Portugalia | 2,8% | 5% | 4,5% | 2,5% | -0,7% | 5,3% |
| Luxemburg | 2,9% | 0% | 1,7% | -2% | 0% | 4,6% |
| Cipru |  |  |  |  |  | 4,2% |
| Olanda | 0,4% | 0,6% | 0,3% | -4,8% | 3,4% | 3,8% |
| Slovacia | 6% | 8,1% | 6,7% | -3,7% | -5,9% | 2,6% |
| România | 6,1% | 3,2% | -2% | 6,7% | 3,7% | 2,5% |
| Slovenia | 4% | 3,7% | 9,9% | -1,1% | 1,9% | 0,8% |
| Belgia | 0,2% | -1,4% | 1,4% | -6% | 9,8% | 0,5% |
| Franța | 0,15 | -0,5% | 0,2% | -0,2% | -0,4% | 0% |
| Germania | 1,9% | -2,6% | 1% | -1,9% | 11,9% | -0,2% |

Figura 1. Salariul minim brut în țările UE (2024)

Sursă: prelucrare proprie, date Eurostat

Figura 2. Salariul minim net în țările UE (2024)

Sursă: prelucrare proprie, date Eurostat

Tabelul 4. Puterea de cumpărare a salariului minim net ajustată cu diferențele de prețuri

|  |  |  |  |  |  |
| --- | --- | --- | --- | --- | --- |
| An | Valoare coș | Salariul minim brut | Salariul minim net | Valoare alocație | Salariu net ca % din1/2 coș minus |
| 2018 | 6762 | 1900 | 1162 | 84 | 35,2% |
| 2019 | 6954 | 2080 | 1263 | 150 | 38% |
| 2020 | 7278 | 2230 | 1346 | 185 | 39% |
| 2021 | 7233 | 2300 | 1386 | 214 | 40,7% |
| 2022 | 8659 | 2550 | 1524 | 243 | 37,3% |
| 2023 | 9978 | 3000 | 1898 | 256 | 40,1% |
| 2024 | 10450 | 3700 | 2363 | 292 | 47,9% |

Adecvarea Salariului Minim față de Traiul Decent

Coșul minim de consum pentru un trai decent a evoluat de la 6762 lei în 2018 la 10450 lei în 2024 pentru o familie de doi adulți și doi copii, reflectând atât inflația cât și îmbunătățirea standardelor pentru un trai decent. Tabelul 4 revelă o situație îngrijorătoare: salariul minim net acoperă doar o fracțiune din acest necesar, evoluând de la 35,2% în 2018 la 47,9% în 2024. Cel mai scăzut grad de acoperire a fost înregistrat în 2022 (37,3%) din cauza inflației ridicate, demonstrând vulnerabilitatea sistemului la șocuri externe. Chiar și îmbunătățirea din 2024 lasă o lacună de peste 50% între venituri și necesarul pentru un trai decent, evidențiind că mai mult de jumătate din nevoile unei familii cu salarii minime rămân neacoperite. Această discrepanță persistentă sugerează că politica actuală a salariului minim este inadecvată pentru atingerea obiectivelor de trai decent stipulate în Legea 174/2020.

Tabelul 4. Coșul de consum pentru un trai minim decent și salariul minim net, 2018-2024

Simularea Convergentei către Traiul Decent (2025-2035)

Modelul de convergență dezvoltat arată că pentru atingerea unui salariu minim decent până în 2035 este necesară o creștere medie anuală de 10,1% a salariului minim, o rată semnificativ mai mare decât creșterile din ultimii ani. Tabelul 5 prezintă un scenariu ambițios dar realizabil: scenariul presupune normalizarea inflației la 2,5% anual după 2025 și indexarea alocațiilor cu inflația. Conform simulării, salariul minim brut ar trebui să ajungă la 10601 lei în 2035, iar cel net la 6667 lei, pentru a acoperi 100,1% din coșul minim de consum estimat la 14103 lei. Interpretarea acestei simulări arată că gradul de acoperire ar evolua progresiv și constant de la 49,6% în 2025 la 100,1% în 2035, sugerând că o politică de creștere susținută și predictibilă ar putea elimina treptat lacuna existentă. Totuși, rata de creștere necesară de 10,1% anual ridică întrebări despre sustenabilitatea economică a acestui scenariu și impactul asupra competitivității și inflației.

Tabelul 5. Salariul minim și coșul de consum pentru un trai minim decent: Simulare de convergență până în anul 2035

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Tip valori | An | Valoare coș | Inflație la sfârșitul anului | Salariul minim brut | Salariul minim net | Creștere salariul minim | Valoare alocație | Salariul net ca % din ½ coș minu alocație |
| Valori reale | 2018 | 6762 lei | 3,3% | 1900 lei | 1162 lei |  | 84 lei | 35,2% |
| 2019 | 6954 lei | 4% | 2080 lei | 1263 lei | 8,7% | 150 lei | 38% |
| 2020 | 7278 lei | 2,1% | 2230 lei | 1346 lei | 6,6% | 184 lei | 39% |
| 2021 | 7233 lei | 8,2% | 2300 lei | 1386 lei | 3% | 214 lei | 40% |
| 2022 | 8659 lei | 16,4% | 2550 lei | 1524 lei | 10% | 243 lei | 37,3% |
| 2023 | 9978 lei | 6,7% | 3000 lei | 1868 lei | 24,5% | 256 lei | 40,1% |
| 2024 | 10450 lei | 4% | 3700 lei | 2363 lei | 24,5% | 292 lei | 47,9% |
| Valori estimate | 2025 | 10868 lei | 3,4% | 4050 lei | 2547 lei | 10,1% | 304 lei | 49,6% |
| 2026 | 11238 lei | 3% | 4459 lei | 2804 lei | 10,1% | 314 lei | 52,9% |
| 2027 | 11575 lei | 2,5% | 4909 lei | 3087 lei | 10,1% | 323 lei | 56,5% |
| 2028 | 11864 lei | 2,5% | 5405 lei | 3399 lei | 10,1% | 332 lei | 60,7% |
| 2029 | 12161 lei | 2,5% | 5951 lei | 3743 lei | 10,1% | 340 lei | 65,2% |
| 2030 | 12465 lei | 2,5% | 6552 lei | 4121 lei | 10,1% | 348 lei | 70% |
| 2031 | 12776 lei | 2,5% | 7217 lei | 4537 lei | 10,1% | 357 lei | 75,2% |
| 2032 | 13096 lei | 2,5% | 7943 lei | 4995 lei | 10,1% | 366 lei | 80,8% |
| 3033 | 13423 lei | 2,5% | 8745 lei | 5500 lei | 10,1% | 375 lei | 86,8% |
| 3034 | 13759 lei | 2,5% | 9628 lei | 6055 lei | 10,1% | 384 lei | 93,2% |
| 2035 | 14103 lei | 2,5% | 10601 lei | 6667 lei | 10,1% | 394 lei | 100,1% |

## Concluzii

Studiul demonstrează că salariul minim din România nu asigură un trai decent, cu un grad de acoperire a coșului minim de consum de doar 47,9% în 2024, ceea ce înseamnă că lucrătorii cu salarii minime se confruntă cu dificultăți majore în acoperirea nevoilor de bază pentru hrană, locuință, îmbrăcăminte, sănătate, educație și transport. Analiza comparativă europeană relevă că România a pierdut teren în ultimii ani, trecând de la o politică agresivă de recuperare (2014-2019) la o abordare conservatoare (2019-2024) care a menținut țara pe penultimul loc în UE la nivelul salariului minim. Discrepanța persistentă între salariul minim și traiul decent duce la excluziune socială, necesitatea de muncă suplimentară sau migrarea forțată în alte țări pentru căutarea unor venituri mai bune. Pentru atingerea unui salariu minim decent până în 2035, este necesară o creștere medie anuală de 10,1%, semnificativ mai mare decât ratele actuale, ceea ce sugerează necesitatea unei reforme fundamentale a politicilor salariale românești.

Discuții

Rezultatele acestui studiu confirmă preocupările exprimate în literatura de specialitate privind inadecvarea salariilor minime în Europa de Est pentru asigurarea unui trai decent. Comparația cu Polonia, care a reușit să implementeze creșteri susținute fără efecte negative majore asupra economiei, sugerează că o politică mai agresivă ar fi fost posibilă și în România. Impactul majorării salariului minim este complex: pe de o parte, creșterea acestuia poate reduce sărăcia și inegalitățile, îmbunătăți motivația angajaților și stimula consumul, dar pe de alta, majorările bruște pot afecta negativ întreprinderile mici și mijlocii și pot contribui la creșteri de prețuri. O creștere planificată și predictibilă, precum cea simulată în acest studiu, ar putea evita șocurile economice și ar permite adaptarea treptată a pieței muncii. Necesitatea unei corelări a salariului minim cu coșul minim pentru un trai decent și cu media salarială națională este susținută de instituții europene și de Organizația Internațională a Muncii, confirmând relevanța abordării adoptate în această cercetare.

Limitări

Studiul prezintă mai multe limitări metodologice care trebuie luate în considerare la interpretarea rezultatelor. Calculul coșului minim de consum pentru un trai decent se bazează pe estimări pentru o familie standard de doi adulți și doi copii, care poate să nu reflecte realitatea tuturor tipurilor de familii sau a persoanelor singure. Simularea convergentei către 2035 utilizează presupuneri privind evoluția inflației și creșterea economică care pot să nu se materializeze în realitate, iar rata de creștere propusă de 10,1% anual poate fi prea optimistă având în vedere constrângerile economice și politice. De asemenea, studiul nu analizează impactul potential al creșterii salariului minim asupra ratei șomajului, productivității muncii sau competitivității întreprinderilor românești pe piețele externe. Datele utilizate, deși provin din surse oficiale, pot avea erori de măsurare sau pot să nu capteze întreaga complexitate a pieței muncii informale din România. În plus, comparațiile internaționale nu țin cont complet de diferențele structurale între economiile naționale, sistemele fiscale și nivelurile de productivitate, ceea ce poate afecta validitatea unor concluzii privind pozicionarea relativă a României în contextul european.

**Bibliografie**

1. Codul Muncii al României, Legea nr. 53/2003, articolul 164 - Stabilirea salariului de bază minim brut pe țară.
2. Comisia Națională de Prognoză (CNP). Date statistice privind evoluția salariilor și prognozele economice, 2010-2025.
3. Directiva (UE) 2022/2041 a Parlamentului European și a Consiliului din 19 octombrie 2022 privind salariile minime adecvate în Uniunea Europeană.
4. Eurofound. Studii comparative privind salariile minime în Uniunea Europeană și puterea de cumpărare, 2014-2024.
5. Eurostat. Baza de date statistice privind salariile minime, inflația și indicatorii economici în statele membre UE, 2010-2025.
6. Friedrich Ebert Stiftung. Studii privind coșul minim de consum pentru un trai decent în România, 2018-2024.
7. Inspecția Muncii. Rapoarte privind numărul de salariați cu contracte individuale de muncă la salariul minim, 2010-2025.
8. Institutul Național de Statistică (INS). Buletinul statistic lunar - Câștiguri salariale, 2010-2025.
9. Legea nr. 174/2020 pentru modificarea și completarea Legii nr. 53/2003 - Codul muncii, privind stabilirea salariului de bază minim brut pe țară.
10. Legea nr. 367/2022 a dialogului social - Prevederi privind competențele în stabilirea salariului minim, articolul 100, alineatul (6).
11. Syndex. Analize privind evoluția salariilor minime și coșul de consum pentru un trai decent în România și Europa, 2018-2024.
12. Concordia, S. A. C. P. Considerații asupra politicii salariului minim în România.
13. Guga, Ș. (2021). Salariul minim și traiul minim decent. De la Mituri la Oportunităţi [Minimum Wage and Decent Minimum Living. from Myths to Opportunities]. SYNDEX Knowledge for Action.
14. Pantea, S., & Publice, M. F. Majorările salariului minim: impactul asupra ocupării în România.
15. Ţiclea, A., Georgescu, L., & Duţu, A. (2024). Salariul minim adecvat. Revista Româna de Dreptul Muncii, (6).
16. Enache, M., & Toader, A. (2025). The Complicated Fiscal Landscape in Romania May Extend throughout 2025. Tax Mag., 7.
17. MOARCĂŞ, C. A., & MIDAN, M. (2021). Consideraţii privind introducerea unui salariu minim european adecvat. Public Law Review/Revista de Drept Public, (3).